OpenLLM-France/wikimedia huggingface dataset:
# Maulets (1979-1981)

Maulets fou un grup polític independentista del País Valencià creat el 1979, fonamentalment format per joves. Inicialment format per col·lectius locals o comarcals inconnexos, el 1980 anaren coordinant-se mitjançant la "Taula del país". El grup es dedicava a fer pintades, sobretot a les ciutats de València i Alacant a favor dels Països Catalans, contra Espanya i algunes de elles cridant al poble "a les armes". També feia accions contra comerços, botigues, llibreries i cotxes propietat de persones d'extrema dreta o cremava banderes espanyoles i senyeres amb blau. Després de cancel·lar una triple acció simultània l'abril de 1980, el grup acabà dividint-se en dos faccions, una moderada que acabà integrant-se en el Front d'Esquerra Nacionalista en 1980, i una més radical, partidari de la lluita armada, en actiu fins al 1981.

## Referències

* 1 2 3 «La ETA valenciana» (en castellà). Cambio 16, 02-02-1981. [Consulta: 27 octubre 2023].
# Emilio Méndez Pérez

Emili Méndez Pérez (Lleida, Catalunya 1949) és un físic català.

## Biografia

Nascut a la ciutat de Lleida el 1949 es llicencià en Físiques i aconseguí el doctorat en aquesta mateixa matèria per l'Institut Tecnològic de Massachusetts. Catedràtic de física de la Matèria condensada a la Universitat de l'estat de Nova York ha desenvolupat una gran tasca divulgativa sobre els dispositus microelectrònics. Com a investigador ha treballat al laboratori Thomas J. Watson de l'empresa IBM, on ha col·laborat amb el Premi Nobel de Física Leo Esaki.
Les seves investigacions s'han centrat en la fabricació dels cossos sòlids que utilitzen processos d'alta tecnologia, l'estudi de les propietats electròniques i electro-òptiques de materials semiconductors, el qual l'ha dut a demostrar experimentalment l'Efecte Stark.
El 1998 fou guardonat, juntament amb el físic Pedro Miguel Etxenike Landiríbar, amb el Premi Príncep d'Astúries d'Investigació Científica i Tècnica.

## Enllaços externs

* (castellà) Fundació Príncep d'Astúries, Príncep d'Astúries d'Investigació Científica i Tècnica 1998 Arxivat 2010-05-05 a Wayback Machine.
# Exarcat

Els exarcats (en grec, ἐξαρχάτον; en llatí, exarchātus) foren territoris perifèrics de l'Imperi Romà d'Orient l'autoritat dels quals era encomanda a un governador, també dit exarca o exarc (grec: ἔξαρχος éxarkhos), el qual exercia la representació civil i militar de Constantinoble als límits de l'imperi. En les Esglésies cristianes Orientals, especialment en les Esglésies de comunió ortodoxa, el terme té dos usos clars: el representant d'un patriarca, o un bisbe que té autoritat sobre uns altres bisbes sense ser un patriarca (una posició entre patriarca i metropolità); o, un bisbe assignat sobre un grup del fidels que encara no és prou gran o organitzat per constituir una diòcesi o eparquia (l'equivalent d'un vicari apostòlic).

## Referències

* ↑ «Exarcat». Gran Enciclopèdia Catalana. Barcelona: Grup Enciclopèdia Catalana.

## Vegeu també

* Exarcat d'Àfrica
* Exarcat de Ravenna
# Los Mollons

Los Mollons és una muntanya de 358 metres que es troba entre els municipis de Riba-roja d'Ebre, a la comarca de la Ribera d'Ebre i de la Fatarella i Vilalba dels Arcs, a la comarca de la Terra Alta.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Can Reding

Can Reding o can Redrinc, antigament anomenat Mas Pastors, és un mas fortificat al sud del nucli antic de la població de l'Escala, al veïnat dels Recs, edificat en un pujol de la muntanya del mateix nom, molt proper a la carretera GI-632. Juntament amb Can Jepot, configuren el conjunt del veïnat dels Recs. L'edifici està protegit com a bé cultural d'interès local.

## Arquitectura

Masia de grans dimensions, formada per diversos cossos adossats i de planta rectangular. El nucli del mas està format per l'edifici principal i una torre adossada a la façana sud de la casa, la qual està distribuïda en planta baixa i un pis, amb coberta de teula a dues vessants. La façana principal presenta una porta d'accés rectangular, amb els brancals bastits amb carreus i la llinda plana. Al damunt hi ha una finestra renaixentista, amb la llinda i l'ampit decorats. La resta d'obertures són rectangulars i de dimensions diverses. La de l'extrem nord està bastida amb maons. Les obertures de la façana septentrional també presenten emmarcament de pedra.
La torre és de planta quadrada, amb la coberta de pavelló i consta de quatre pisos d'alçada. Té un matacà a la part superior de la cara oest i sota seu una espitllera. A les cares nord i est hi ha dues finestres, disposades a diferents nivells. En diverses parts de la torre es conserven altres espitlleres.
Adossat al costat est de la casa hi ha un cos rectangular, amb coberta a un sol vessant. A poca distància d'aquest hi ha un altre edifici destinat a les tasques agrícoles. Entre tots dos hi ha un tancat amb una obertura d'arc rebaixat per accedir a l'espai interior descobert. El sector sud de la masia està format per un altre recinte amb un espai descobert tancat, amb un portal d'accés d'arc rebaixat bastit amb maons. Hi ha dos cossos rectangulars més, un d'ells adossat a la torre.
Tota la construcció està bastida amb pedres de diverses mides, lligades amb morter de calç.

## Història

Tot i la dificultat que representa qualsevol intent de situar l'origen de les masies per causa del seu creixement orgànic, en el sentit que condiciona la substitució d'estructures i es fa difícil retrobar-hi les originals, la bibliografia consultada sembla estar d'acord en establir la cronologia de Can Reding al voltant dels segles XVI-XVII, època en què es renoven els assentaments agrícoles de la zona. La proximitat del litoral explica l'existència de la gran torre quadrangular de defensa. Can Reding és una masia com tantes altres de les comarques marítimes que fou fortificada per prevenir el perill de la pirateria, que durant el s. XVI i XVII va augmentar consideradament. Aquest seria un fenomen que explicaria la presència de la majoria de les masies fortificades pròximes.

## Referències

* ↑ «Centre de Documentació». Col·legi d'Arquitectes de Catalunya.
* ↑ Boix, Lurdes; Gay, Pere; Piñero, Miquel-Dídac. Els masos del Montgrí. Torroella de Montgrí: Can Quintana. Museu de la Mediterrània, novembre 2010, p. 68.
* 1 2 3 4 5 6 «Can Redrinc». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 10 gener 2014].
# Txernígovski

Txernígovski (en rus: Черниговский) és un poble (una khútor) de l'óblast de Rostov, a Rússia, segons el cens rus del 2010 tenia 104 habitants. Pertany al districte de Proletarsk.

## Referències

* ↑ «Топографическая карта Ростовской области. Генштаб Советской Армии.». Arxivat de l'original el 2016-03-03. [Consulta: 21 febrer 2016].
* ↑ «Почвенная карта России». Arxivat de l'original el 2016-03-03. [Consulta: 21 febrer 2016].
# Gajendragad

Gagendragad fou un estat tributari protegit, del tipus jagir, situat a l'estat modern de Karnataka. El fundador de l'estat i de la nissaga fou Shri Valabhasinh Cholaraj Ghorpade, segon fill del raja Cholaraj Ghorpade de Mudhol.

## Referències

* Genealogia per H. Soszynski Arxivat 2009-05-27 a Wayback Machine.
# Josep Aixalà i Casellas

Josep Aixalà i Casellas (el Vendrell, 1863 - l'Havana, 1944) notable publicista i escriptor-cronista de fets vilatans vendrellencs. Era fill de Josep Aixalà i Ramon, un boter natural dels Omellons, i de la vendrellenca Teresa Casellas i Soler. De jovenet s'embarcà cap a l'illa de Cuba, on arribà a posseir una sòlida posició social. Va presidir la Societat de Beneficència de Naturals de Catalunya entre 1912 i 1913. Al Diario de la Marina, i sota l'epígraf Divagaciones de un español, escrivia articles que relacionaven fets internacionals amb coses vendrellenques que recordava. També va publicar articles al setmanari El Baix Penedès, els quals van ser recollits en diversos llibres: Pensant amb la Vila (1929), La Font de la Menya (1930), Hores Vagaroses (1932, reeditat el 1983), L'aigua de Santa Tecla (1933) i Del Vendrell a l'Havana (que no s'arribà a publicar degut als successos del 1936, i que finalment s'edità el 2016 sota el títol Entre el Vendrell i l'Havana). A l'Havana va publicar en català: La propietat d'una obra artística (1913) i Parlament del Centenari de la S.B. de Naturals de Catalunya (1940); i en castellà: Cromos de antaño (1937), Siluetas femeninas (1942) i Luces de otoño (1943).

## Obra

* La propietat d'una obra artística, 1913
* Hores vagaroses: recull d'escrits, 1928
* Pensant amb la Vila: records, anècdotes i quadrets, 1929
* La Font de la Menya: records de 1807..., 1930
* L'aiguat de Santa Tecla: records de noi, 1933
* Cromos de antaño, 1937
* Parlament del Centenari de la S.B. de Naturals de Catalunya, 1940
* Siluetas femeninas, 1942
* Luces de otoño, 1943
* Entre el Vendrell i l'Havana, 2016

## Referències

* 1 2 «El Vendrell.net». [Consulta: 12 febrer 2015].
* 1 2 3 «Es publica una obra inèdita del vendrellenc Josep Aixalà Casellas». Eix diari, 31-10-2016 [Consulta: 1r juliol 2021].
* ↑ «Arxiu en Línia de Arxiu Històric Arxidiocesà de Tarragona». [Consulta: 2 juliol 2021].
* ↑ Ruiz García, Sergio. El asociacionismo español en Cuba. Un encuentro de identidades: el caso catalán (1840-1940), 2015, p. 194 [Consulta: 3 febrer 2021].
* ↑ Aixalà i Casellas, Josep. Hores vagaroses: recull d'escrits. Impremta Ramon, 1932, p. 298.
* ↑ Aixalà i Casellas, Josep. Font de la Menya: records del 187.... El Vendrell: Impremta Ramon, 1930, p. 86.
* ↑ Aixalà i Casellas, Josep. L'aiguat de Santa Tecla: records de noi. El Vendrell: Impremta Ramon, 1933, p. 38.
* ↑ Aixalà i Casellas, Josep. Cromos de antaño (en castellà). La Habana: Maza, Caso y Compañia, Obrapia y Compopstela, 1937, p. 396.
* ↑ Aixalà i Casellas, Josep. Siluetas femeninas (en castellà). La Habana: Maza, Caso, 1942, p. 246.
* ↑ Aixalà i Casellas, Josep. Luces de otoño (en castellà). La Habana: Maza, Caso, 1943.

## Enllaços externs

* «Vendrelletresicastells». [Consulta: 17 febrer 2015].
# Michael John Novacek

Michael John Novacek (Evanston, Illinois, 3 de juny del 1948) és un paleontòleg estatunidenc que centra la seva activitat de recerca en l'evolució dels mamífers, tot i que també ha fet contribucions destacades a l'estudi dels dinosaures. El 1971 es graduà per la Universitat de Califòrnia a Los Angeles i el 1973 obtingué un màster per la Universitat Estatal de San Diego. El 1978 es doctorà per la Universitat de Califòrnia a Berkeley.
Ha dirigit excavacions a l'Argentina, Mèxic, Xile, el Iemen i Mongòlia, on el 1993 fou un dels descobridors del jaciment d'Ukhaa Tolgod, el jaciment de vertebrats del Cretaci més productiu de tot el món. És vicepresident sènior, rector de ciències i conservador de paleontologia del Museu Americà d'Història Natural.

## Referències

* 1 2 «Michael John Novacek» (en anglès). Acadèmia Americana de les Arts i les Ciències, 01-06-2021. [Consulta: 28 juny 2021].
* 1 2 3 «Michael J. Novacek» (en anglès). Museu Americà d'Història Natural. [Consulta: 28 juny 2021].
* ↑ Gardner Jr., R. «Packing for a Gobi Dinosaur Hunt» (en anglès). Wall Street Journal, 16 juliol 2021. [Consulta: 28 juny 2021].
# Erlinsbach (Solothurn)

Erlinsbach és un municipi del cantó de Solothurn (Suïssa), situat al districte de Gösgen. Aquest municipi va néixer el 2006 del resultat de la fusió entre Niedererlinsbach i Obererlinsbach.

## Referències

* ↑ «Liste officielle des communes de la Suisse - 01.01.2021» (en francès). Oficina Federal d'Estadística. [Consulta: 8 gener 2021].
# Fedre (desambiguació)

«Fedre (Phaedrus) » té aquests significats:
* Fedre o Gai Juli Fedre, poeta iàmbic grec que va viure al segle i.
* Fedre (filòsof), filòsof epicuri, contemporani i amic de Ciceró.
* Fedre (diàleg), obra de Plató.
# Los Moletons

Los Moletons és una serra situada entre els municipis d'Alcanar i Ulldecona a la comarca del Montsià, amb una elevació màxima de 586 metres.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Cantó de Saint-Pierre-le-Moûtier

El cantó de Saint-Pierre-le-Moûtier és un cantó francès del departament del Nièvre, situat al districte de Nevers. Té 8 municipis i el cap és Saint-Pierre-le-Moûtier.

## Municipis

* Azy-le-Vif
* Chantenay-Saint-Imbert
* Langeron
* Livry
* Luthenay-Uxeloup
* Mars-sur-Allier
* Saint-Parize-le-Châtel
* Saint-Pierre-le-Moûtier

## Història

Llista dels consellers generals successius :
| Data d'elecció | Identitat | Partit |
| 1945-1970 | Louis Bouiller | Radical |
| 1970-1976 | Léon Aubois | SFIO, després PS |
| 1976-1994 | Guy Journiac | Divers droite |
| 1994-2001 | Michel Derouet | PS |
| 2001- | Christian Barle | Divers droite |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2010 |
| 6.869 | 7.149 | 6.732 | 6.355 | 6.409 | 6.487 | 6.765 |
| A partir de 1990: Població sense dobles comptes |||||||
# Txernútievo

Txernútievo (en rus: Чернутьево) és un poble de la República de Komi, a Rússia, segons el cens del 2010 tenia 259 habitants.

## Referències

* ↑ «Всероссийская перепись населения 2010. Итоги переписи по Республике Коми. Том 1 Численность, размещение, возрастно-половой состав населения». Комистат, 2018. Arxivat de l'original el 2021-07-11. [Consulta: 6 juliol 2021].
* ↑ Коряков Ю.Б.. «База данных "Этно-языковой состав населённых пунктов России"». Arxivat de l'original el 2017-11-16. [Consulta: 6 juliol 2021].
# Gajary

Gajary és un poble i municipi d'Eslovàquia que es troba a la regió de Bratislava, a l'extrem occidental del país, prop de la frontera amb Àustria.

## Història

La primera menció escrita de la vila es remunta al 1373.
# Karl Ludwig Harding

Karl Ludwig Harding (29 de setembre de 1765 - 31 d'agost de 1834) fou un astrònom alemany notable per haver descobert l'asteroide 3 Juno.
A part de Juno, també descobrí tres cometes i publicà l'obra Atlas novus coelestis amb 120.000 estrelles catalogades. El cràter Harding a la Lluna fou anomenat així en el seu honor, i també l'asteroide 2003 Harding.

## Referències

* ↑ «Karl Ludwig Harding | German astronomer» (en anglès). [Consulta: 25 novembre 2020].
# Escut de Río Negro

«Escut de Río Negro» té aquests significats:
# Capital financer

El capital financer és la fusió del capital del mercat financer i bancari amb el capital industrial, agrícola i comercial.
Els recursos monetaris de les diferents institucions bancàries són utilitzats per fomentar i impulsar les diverses activitats econòmiques, mitjançant el crèdit en les més diverses formes. Els estats depenen dels grans emprèstits que signen el seu deute extern i intern. Els bancs d'inversió mobilitzen gegantins recursos cap a la borsa de valors, on els diners es converteix en accions de les empreses privades o privatitzades, de manera que el capital financer determina cada vegada més la propietat i encara més, la seva direcció.
Les diferents corporacions transnacionals s'entrellacen mitjançant el capital financer i articulen grups de capital internacional, visibles per la coincidència entre integrants de les juntes directives de les societats anònimes o per accions, que representen els mateixos propietaris, o socis d'una o altra empresa ja siguin transnacional o internacional.
El capital financer en moltes ocasions s'ha centralitzat internacionalment sota el comandament de grups relativament reduïts, com a resultat, tant de la fusió i absorció d'institucions bancàries i de les empreses de diferents branques de la producció, així com per casos de monopolització artificial.
Rudolf Hilferding a la seva obra Dones Finanzkapital (1909), va ser el pioner de l'anàlisi sobre la importància que cobrava i cobraria al capitalisme el capital financer, a tot el món.
# Txerníxevka

Txerníxevka (en rus: Чернышевка) és un poble (un khútor) de l'óblast de Rostov, a Rússia, segons el cens rus del 2010 tenia 1.667 habitants. Pertany al districte de Zernograd.

## Referències

* ↑ «Топографическая карта Ростовской области. Генштаб Советской Армии.». Arxivat de l'original el 2016-03-03. [Consulta: 21 febrer 2016].
* ↑ «Почвенная карта России». Arxivat de l'original el 2016-03-03. [Consulta: 21 febrer 2016].
* ↑ Plantilla:Публикация
# Gendarme d'Alba

El Gendarme d'Alba o Agulla d'Alba és un cim de 3.054 m d'altitud i amb una prominència de 13 m que es troba la Cresta d'Alba, al massís de la Maladeta, província d'Osca (Aragó).

## Referències

* ↑ Buyse, Juan. Los Tresmiles del Pirineo, un estudio enciclopédico (en castellà). 3a. ed.. Barcelona: Martínez Roca, 1993 (Muntanyisme). ISBN 8427017340.
* ↑ Geògraf Salvador Llobet Edicions Cartogràfiques. Maladeta - Aneto, Esc. 1:25.000. Granollers: Editorial Alpina, 1995 (E-25). ISBN 84-8090-037-7.
# Katarzyna Kłys

Katarzyna Kłys (nascuda com Katarzyna Piłocik, Bielsko-Biała, 23 d'abril de 1986) és una esportista polonesa que competeix en judo, guanyadora d'una medalla de bronze al Campionat Mundial de Judo de 2014 i dues medalles de plata al Campionat Europeu de Judo, en els anys 2007 i 2012.

## Palmarès internacional

Campionat Mundial :
| Any | Lloc | Medalla | Categoria |
| 2014 | Txeliàbinsk ( Rússia) | 3 | –70 kg |
| Campionat Europeu ||||
| Any | Lloc | Medalla | Categoria |
| 2007 | Belgrad ( Sèrbia) | 2 | –70 kg |
| 2012 | Txeliàbinsk ( Rússia) | 2 | –70 kg |

## Referències

* ↑ «Katarzyna Kłys» Arxivat 2015-05-21 a Wayback Machine. en Sports-reference.com (SR/Olympic Sports) (anglès)
* ↑ «Katarzyna Kłys» en Judoinside.com (anglès)
# Estació de Compiègne

L'estació de Compiègne és una estació ferroviària situada als municipis francesos de Compiègne i Margny-lès-Compiègne (al departament de l'Oise).
És servida pels trens del TER Picardie.
| Provinença | Estació anterior | Línia | Estació següent | Destinació |
| Amiens | Estrées-Saint-Denis | TER Picardie | Tèrminus | - |
| Paris-Nord | Jaux | TER Picardie | Choisy-au-Bac | Busigny |
# Filòstrat de Lemnos

Filòstrat de Lemnos (grec antic: Φιλόστρατος, llatí: Philostratus) va ser un filòsof, historiador i orador de la Grècia romana, nascut a Lemnos i que va ensenyar oratòria a Atenes. Era parent de Filòstrat d'Atenes, el biògraf d'Apol·loni de Tíana, nascut també a Lemnos. Va viure al segle iii, encara que segurament va néixer a finals del segle ii.
Va morir i va ser enterrat a Lemnos. Va escriure, segons la Suïda:
* Εἰκόνας, una galeria antiga de 64 quadres (Εἰκόνας són imatges)
* Παναθηναϊκόν
* Τρωικόν
* Παράφρασιν τῆς Ὁμήρου ἀσπίδος
* Μελέτας

## Referències

* ↑ [https://quod.lib.umich.edu/m/moa/acl3129.0003.001/335?page=root;rgn=full+text;size=100;view=image;q1=PhilostratusSmith,+William+(ed.).+Dictionary+of+Greek+and+Roman+biography+and+mythology.+Vol.+III.++Boston:+Little,+Brown+&+Comp.,+1867,+p. 327. ]
# Capella de Sant Nazari

La Capella de Sant Nazari és una obra de Sant Pere de Torelló (Osona) protegida com a Bé Cultural d'Interès Local.

## Descripció

Capella aïllada en el Collet dels Gamarussos, prop del nucli del Veïnat de Dalt. És de planta quadrangular, d'una sola nau, coberta a dos vessants amb teula àrab. A la part posterior, hi té un campanar d'espadanya simple. Té adossades dues petites construccions de planta quadrangular.

## Història

El 1382 ja existia una ermita segons el testament de Bernat de Perafita. Tanmateix, l'edifici fou reset el 1721 amb un estil barroc discret. El 1921 es va restaurar l'edifici per segona vegada i s'hi va fer un aplec extraordinari amb motiu del segon centenari de la primera restauració.

## Referències

* 1 2 «Capella de Sant Nazari». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 28 setembre 2017].
# Generació de malla

La generació de malla és la pràctica de crear una malla, una subdivisió d'un espai geomètric continu en cel·les geomètriques i topològiques discretes. Sovint aquestes cèl·lules formen un complex senzill. Normalment, les cel·les particionen el domini d'entrada geomètric. Les cèl·lules de malla s'utilitzen com a aproximacions locals discretes del domini més gran. Les malles es creen mitjançant algorismes informàtics, sovint amb guia humana a través d'una GUI, depenent de la complexitat del domini i del tipus de malla desitjada. Un objectiu típic és crear una malla que capti amb precisió la geometria del domini d'entrada, amb cel·les d'alta qualitat (ben formades) i sense tantes cel·les com per fer els càlculs posteriors intractables. La malla també ha d'estar bé (tenir petits elements) a les zones que són importants per als càlculs posteriors.
Les malles s'utilitzen per a la representació a una pantalla d'ordinador i per a la simulació física com l'anàlisi d'elements finits o la dinàmica de fluids computacional. Les malles estan formades per cel·les simples com els triangles perquè, per exemple, sabem com realitzar operacions com ara càlculs d'elements finits (enginyeria) o traçat de raigs (gràfics per ordinador) sobre triangles, però no sabem com realitzar aquestes operacions directament en espais complicats. i formes com un pont de carretera. Podem simular la força del pont, o dibuixar-lo a la pantalla d'un ordinador, fent càlculs a cada triangle i calculant les interaccions entre triangles.
Generadors de malla més comuns:
* Generadors de malla de codi obert/gratuït
* Generadors de malla comercial i de domini públic
* Preprocessador ANSA
* ANSYS
* CD-adapco i Siemens DISW
* Comet Solutions
* Biblioteca d'Algoritmes de Geometria Computacional del CGAL
** Generació de malla
*** Triangulacions i malles conformes 2D
*** Generació de malla 3D
* CUBIT
* Gmsh
* Malles hextremes
* MeshLab
* Programari MSC
* Omega_h Adaptabilitat Tri/Tet
* Generació i conversió de malla FOAM oberta
* Mòdul Salome Mesh
* TetGen
* TetWild
* TRIANGLE Generació de malles i triangulació Delaunay
Visualitzadors de malla més comuns: Paraview, Blender, Mesh viewer.

## Referències

* ↑ «Mesh Generation - an overview | ScienceDirect Topics» (en anglès). https://www.sciencedirect.com.+[Consulta: 9 juliol 2022].
* ↑ «Mesh Generation Overview» (en anglès). https://space.mit.edu.+[Consulta: 8 juliol 2011].
* ↑ «The Top 189 Mesh Generation Open Source Projects» (en anglès). https://awesomeopensource.com.+[Consulta: 9 juliol 2022].
# José Moya Navarro

José Moya Navarro (Osuna, 1908 - Sevilla, 6 d'agost de 1936) va ser un sindicalista i polític socialista espanyol.
Des de la seva joventut va ser un actiu militant de la Unió General de Treballadors (UGT) i del Partit Socialista Obrer Espanyol en la seva localitat natal. Agricultor, després de dedicar el temps lliure a l'estudi, va aconseguir plaça per treballar als tramvies de Sevilla. A la capital sevillana va destacar per la seva defensa dels treballadors, arribant a ser secretari general de la Federació Provincial de Sevilla de la UGT. A les eleccions generals de 1936 va ser elegit diputat integrat en la candidatura del Front Popular.
Conegut el 17 de juliol de 1936 el cop d'estat que va donar lloc a la Guerra Civil, juntament amb els també diputats Manuel Barrios Jiménez, Víctor Adolfo Carretero Rodríguez i Alberto Fernández Ballesteros, va marxar de Madrid a Sevilla, on es va dirigir al Govern Civil i es va reunir amb els dirigents polítics sevillans a fi d'avaluar la situació. L'endemà va fer el mateix a la Casa del Pueblo de Sevilla. Davant l'amenaça que representava el triomf del cop d'estat a la província, es va refugiar a la casa del metge José Leal Calderi. El seu habitatge i les dels seus familiars van ser registrades intensament. En un dels registres van ser detingudes la seva esposa i la seva cunyada i, davant l'amenaça que fossin executades, es va lliurar el 29 de juliol. Va ingressar a la presó provincial i després va ser traslladat al cinema Jaúregui, d'on va ser tret en la matinada del 6 d'agost al costat d'un nombrós grup de presos. Va ser executat d'un sol tir en el clatell en la Gota de Leche aquest mateix dia.

## Bibliografia

* Fitxa del Congrés de los Diputats.
* GARCÍA MÁRQUEZ, José María: Golpe militar, resistencia y represión (1936-1950). 2ª edición, 2008. Ed. Fundación FUDEPA. ISBN 978-84-937130-0-3, pág. 93.